钦定古今图书集成/明伦汇编/官常典/第768卷 > 曾三复
## 钦定古今图书集成/明伦汇编/官常典/第768卷 > 曾三复

按《宋史》本传：“三复，字无玷，临江人。乾道六年进士。淳
熙末，为主管官告院，迁太府寺簿，历将作太府丞。登
朝数年，安于平进，搢绅称之。绍熙初，出知池州，改常
州。召为御史检法，拜监察御史，转太常少卿，进起居
舍人，迁起居郎兼权刑部侍郎。以疾告老，诏守本官
职致仕。三复性耿介，耻奔竞，故位不速进。在台馀两”
年，持论正平，不随不激。其没也，士论惜之。